turjo4nis/wikipedia-bn-dump-20250701 huggingface dataset:
সা’দত হুসাইন

ড. সা’দত হুসাইন (২৪ নভেম্বর ১৯৪৬ - ২২ এপ্রিল ২০২০) ছিলেন একজন বাংলাদেশি সাবেক সরকারি কর্মকর্তা যিনি মন্ত্রিপরিষদ সচিব এবং 'বাংলাদেশ সরকারি কর্ম কমিশন'-এর নবম চেয়ারম্যান হিসেবে দায়িত্ব পালন করেছেন। এছাড়া তিনি বাংলাদেশ সিভিল সার্ভিসের প্রধান তথা বাংলাদেশ সরকারের মন্ত্রিপরিষদ সচিব হিসেবেও দায়িত্ব পালন করেছেন।

সা’দত হুসাইন একজন মুক্তিযোদ্ধা। ১৯৭১ এর প্রবাসী বাংলাদেশ সরকারে তিনি কাজ করেছিলেন। চাকরি জীবনে তিনি সততা, কর্মদক্ষতা, নিরপেক্ষতা ও চারিত্রিক দৃঢ়তার জন্য প্রসিদ্ধি লাভ করেছিলেন। তিনি ছিলেন নিয়মানুবর্তী ও নীতিপরায়ণ।

জীবনী 
সা’দত হুসাইন ১৯৪৬ সালের ২৪শে নভেম্বর নোয়াখালী জেলাতে জন্মগ্রহণ করেন। তিনি ঢাকা বিশ্ববিদ্যালয়ে অর্থনীতি বিষয়ে অধ্যয়ন করেন। ১৯৮৭ সালে তিনি মার্কিন যুক্তরাষ্ট্রের বস্টন বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন।

সা’দত হুসাইনের স্ত্রী শাহানা চৌধুরী ১৩ মে ২০২০ তারিখে মারা যান। তাদের এক পুত্র শাহজেদ সা’দত, এবং দুই কন্যা রয়েছে।

কর্মজীবন 
শিক্ষাজীবন শেষে পাকিস্তান আমলে ১৯৭০ খ্রিষ্টাব্দে প্রতিযোগিতামূলক পরীক্ষায় উত্তীর্ণ হয়ে সিভিল সার্ভিস অব পাকিস্তানে (সি. এস. পি.) যোগ দেন। ১৯৭১ তিনি নড়াইলে শিক্ষানবিশ কর্মকর্তা হিসেবে কর্মরত অবস্থায় মুক্তিযুদ্ধ শুরু হয়। তিনি এপ্রিল মাসে ভারত গমন করেন এবং প্রবাসী বাংলাদেশ সরকারে যোগ দেন। মুক্তিযুদ্ধে অংশগ্রহণ নিয়ে তাঁর গ্রন্থ “মুক্তিযুদ্ধের দিন-দিনান্ত” মাওলা ব্রাদার্স কর্তৃক ২০১২ সালে প্রকাশিত হয়।

তিনি ২০০২-২০০৫ মেয়াদে মন্ত্রিপরিষদ সচিব হিসাবে দায়িত্ব পালনকালে বাংলাদেশ সিভিল সার্ভিস থেকে যথারীতি অবসর গ্রহণ করেন। ২০০৭ সালে তিনি বাংলাদেশ পাবলিক কমিশনের চেয়ারম্যান হিসাবে নিযুক্তি লাভ করেন এবং ২০১১ পর্যন্ত এ পদের দায়িত্ব পালন করেন। তিনি জাতীয় রাজস্ব বোর্ডের চেয়ারম্যানের পদ সহ বিভিন্ন গুরুত্বপূর্ণ পদে চাকুরি করেছেন। চাকুরি জীবনের শেষ পর্যায়ে তিনি মন্ত্রিপরিষদ সচিব হিসেবে পদোন্নতি লাভ করেন।

মন্ত্রিপরিষদ সচিব হিসাবে দায়িত্ব পালনকারী সা’দত হুসাইন ছিলেন বাংলাদেশের সরকারি চাকুরির জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর নবম চেয়ারম্যান; প্রফেসর ড. জিনাতুন নেসা তাহমিনা বেগমের অবসর গ্রহণের পর ২০০৭ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০১১ সালের ২৩ নভেম্বর পর্যন্ত এই পদে অধিষ্ঠিত থাকেন।

মৃত্যু 
সা’দত হুসাইন ২০২০ সালের ২২শে এপ্রিল ৭৩ বছর বয়সে মৃত্যুবরণ করেন। তিনি কিডনি, উচ্চ রক্তচাপ, ডায়াবেটিসে ভুগছিলেন এবং ১৩ই এপ্রিল অসুস্থ হয়ে পড়লে তাকে ঢাকার ইউনাইটেড হাসপাতালে ভর্তি করা হয়। সেদিন থেকে তিনি অচেতন ছিলেন এবং ২২শে এপ্রিল শেষ নিঃশ্বাস ত্যাগ করেন।

প্রকাশিত গ্রন্থ 
অবসর জীবনে তিনি লেখালেখি করেছেন। তার লেখা কয়েকটি উল্লেখযোগ্য গ্রন্থ হলো "মুক্তিযুদ্ধের দিন-দিনান্ত", "ছেঁড়া কথার উড়াল ফানুস", "নীচু স্বরে উঁচু কথা", "স্মৃতি-প্রীতির সজীব পাতা", "রুক্ষ সূক্ষ হীর মুক্তো"। এছাড়া তিনি একটি কাব্যগ্রন্থ প্রকাশ করেন।

আরও দেখুন 
 বাংলাদেশ সরকারি কর্ম কমিশন
 বাংলাদেশ সরকারি কর্ম কমিশনের চেয়ারম্যানদের তালিকা

তথ্যসূত্র

বহিঃসংযোগ 
 বি. পি. এস. সি.-র ওয়েবসাইটে প্রদত্ত বাংলাদেশ সরকারি কর্ম কমিশনের চেয়ারম্যানদের তালিকা।
 ড. সা’দত হুসাইনের ভিডিও সাক্ষাৎকার
 ড. সা’দত হুসাইন বিষয়ে নিবন্ধ

১৯৪৬-এ জন্ম
২০২০-এ মৃত্যু
বাংলাদেশ সরকারি কর্ম কমিশনের চেয়ারম্যান
বাংলাদেশের সাবেক সচিব‎
নোয়াখালী জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বস্টন বিশ্ববিদ্যালয়ের প্রাক্তন শিক্ষার্থী
বাংলাদেশের মন্ত্রিপরিষদ সচিব
নোয়াখালী জিলা স্কুলের প্রাক্তন শিক্ষার্থী
বাংলাদেশী সরকারি চাকরিজীবী
২০১৫ নেপাল ক্রিকেট দলের নেদারল্যান্ডস সফর

নেপাল ক্রিকেট দল পূর্ব-নির্ধারিত সময়সূচী মোতাবেক ৩০ জুন থেকে ৩ জুলাই, ২০১৫ তারিখ পর্যন্ত নেদারল্যান্ডস সফর করবে। সফরে দলটি নেদারল্যান্ডস ক্রিকেট দলের বিপক্ষে টুয়েন্টি২০ আন্তর্জাতিকের সিরিজে চারটি খেলায় অংশগ্রহণ করবে। এ সফরটি আয়ারল্যান্ডে জুলাই মাসে অনুষ্ঠিতব্য ২০১৫ সালের আইসিসি বিশ্ব টুয়েন্টি২০ বাছাইপর্বের প্রস্তুতিমূলক খেলার অংশ হিসেবে অনুষ্ঠিত হবে।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

তথ্যসূত্র

বহিঃসংযোগ 
 Series home at ESPN Cricinfo

২০১৫-এ ওলন্দাজ ক্রিকেট
২০১৫-এ নেপালি ক্রিকেট
২০১৫-এ আন্তর্জাতিক ক্রিকেট প্রতিযোগিতা
নেদারল্যান্ডসে আন্তর্জাতিক ক্রিকেট সফর
নেপাল ক্রিকেট দলের বিদেশ সফর
এ. টি. আহমেদুল হক চৌধুরী

এ. টি. আহমেদুল হক চৌধুরী পিপিএম বাংলাদেশের একজন বিশিষ্ট পুলিশ কর্মকর্তা। তিনি ২০১১ সাল হতে ২০১৩ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর দশম চেয়ারম্যান হিসাবে দায়িত্ব পালন করেন।

কর্ম জীবন 
আহমেদুল হক ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারি কর্ম কমিশন'-এর দশম চেয়ারম্যান; ড. সা'দত হুসেনের অবসর গ্রহণের পর ২০১১ সালের ২৭ নভেম্বর তারিখে তিনি চেয়ারম্যান হিসাবে দায়িত্ব লাভ করেন এবং ২০১৩ সালের ২০ ডিসেম্বর পর্যন্ত এই পদে অধিষ্টিত থাকেন।

আরও দেখুন 
 বাংলাদেশ সরকারি কর্ম কমিশন
 বাংলাদেশ সরকারি কর্ম কমিশনের চেয়ারম্যানদের তালিকা

তথ্যসূত্র

বহিঃসংযোগ 
 বিপিএসসি-র ওয়েবসাইটে প্রদত্ত বাংলাদেশ সরকারি কর্ম কমিশনের চেয়ারম্যানদের তালিকা।

বাংলাদেশ সরকারি কর্ম কমিশনের চেয়ারম্যান
জীবিত ব্যক্তি
বাংলাদেশী সরকারি চাকরিজীবী
বাংলাদেশী পুলিশ কর্মকর্তা
ইকরাম আহমেদ

ইকরাম আহমেদ বাংলাদেশের একজন অবসরপ্রাপ্ত সচিব। তিনি ২০১৩ সাল হতে ২০১৬ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন এর চেয়ারম্যান হিসাবে দায়িত্ব পালন করেছেন।

কর্ম জীবন 
ইকরাম আহমেদ ঢাকা বিভাগের বিভাগীয় কমিশনার ছিলেন।

ইকরাম আহমেদ বাংলাদেশ সরকারি কর্ম কমিশন এর একাদশ চেয়ারম্যান; এ. টি. আহমেদুল হক চৌধুরী পিপিএম-এর অবসর গ্রহণের পর ২০১৩ সালের ২৪ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন।

আরও দেখুন 
 বাংলাদেশ সরকারি কর্ম কমিশন
 বাংলাদেশ সরকারি কর্ম কমিশনের চেয়ারম্যানদের তালিকা

তথ্যসূত্র

বহিঃসংযোগ 
 বি. পি. এস. সি.-র ওয়েবসাইটে প্রদত্ত বাংলাদেশ সরকারি কর্ম কমিশনের চেয়ারম্যানদের তালিকা।

বাংলাদেশ সরকারি কর্ম কমিশনের চেয়ারম্যান
জীবিত ব্যক্তি
১৯৫১-এ জন্ম
বাংলাদেশী সরকারি চাকরিজীবী
বাংলাদেশের অর্থমন্ত্রী

অর্থমন্ত্রী হচ্ছেন বাংলাদেশ সরকারের অর্থ মন্ত্রণালয়ের প্রধান। পাঁচ (৫) বছরের জন্যে ক্ষমতাসীন দলের প্রধান কর্তৃক মনোনীত ও রাষ্ট্রপতি কর্তৃক নিয়োগ প্রাপ্ত হয়ে মন্ত্রীপরিষদের মধ্যে সবচেয়ে গুরুত্বপূর্ণ হিসাবে পরিচিত এই পদে অধিষ্ঠিত হতে হয়। অর্থমন্ত্রীকে অন্যান্য সকল মন্ত্রণালয় ও বিভাগের সাথে কাজ করতে হয় এবং প্রতিটি তহবিল সংক্রান্ত বিষয়ে সিদ্ধান্ত গ্রহণের ক্ষেত্রে একটি গুরুত্বপূর্ণ ভূমিকা পালন করেন।

অর্থমন্ত্রী প্রতি বছর সরকারের বাজেট উপস্থাপন করে থাকেন।

মন্ত্রী ও উপদেষ্টাগণের তালিকা 
বাংলাদেশের অর্থমন্ত্রী ও অর্থউপদেষ্টা হিসাবে দায়িত্ব পালনকারী ব্যক্তিবর্গের তালিকা নিম্নরূপ:

রাজনৈতিক দল

তথ্যসূত্র

বহিঃসংযোগ 
 অর্থ মন্ত্রণালয় - সরকারি তথ্য বাতায়ন।

বাংলাদেশের অর্থমন্ত্রী
বাংলাদেশের মন্ত্রণালয় অনুযায়ী মন্ত্রীদের তালিকা
বাংলাদেশী ব্যক্তিবর্গের তালিকা
বাংলাদেশের মন্ত্রী
অর্থ মন্ত্রণালয় (বাংলাদেশ)
ক্রিস্টোফার লী

স্যার ক্রিষ্টোফার ফ্রান্ক ক্যারানদিনি লী (২৭ মে ১৯৯২ - ৭ জুন ২০১৫) ছিলেন যথাক্রমে একজন ইংরেজ অভিনেতা, গায়ক, লেখক এবং দ্বিতীয় বিশ্ব যুদ্ধে অংশগ্রহণকারী।

পেশা 
প্রায় ৭০ বছরের জীবদ্দশায়, লী মূলত চিত্রায়িত করেছেন খলনায়ক চরিত্র এবং মারাত্মক ভয়ংকর ছবিতে কাউন্ট ড্রাকুলা নামক চরিত্রে অভিনয় করে ব্যাপক খ্যাতি অর্জন করেন।

শ্রেষ্ট চরিত্র 
তার অন্যান্য অভিনয় চরিত্রের মধ্যে জ্যাম্স বন্ড ফিল্মের দ্যা ম্যান উইথ দ্যা গোল্ডেন গান-এ ফ্রান্সিসকো স্ক্রাম্যাঙ্গা (১৯৭৪), দ্যা লর্ড অব দ্যা কিংস ফিল্ম সিরিজের সারুম্যান (২০০১-২০০৩) এবং দ্যা হবিট ফিল্ম সিরিজ (২০১২ ও ২০১৪) এবং ষ্টার ওয়ার্সের প্রাচীন সিরিজ (২০০২ ও ২০০৫) এ অভিনীত কাউন্ট ডুকু।

অভিনয়ে স্বীকৃতি 
লী তার অভিনয় জগতে পেশাদারীত্বের স্বীকৃতি স্বরুপ ২০০৯ সালে নাইট উপাধি লাভ করেন। এছাড়াও তিনি ২০১১ সালে বিএফটিএ (BAFTA) ফ্যালোশিপ ও ২০১৩ সালে বিএফআই (BFI) ফ্যালোশিপ অর্জন করেন।

শ্রেষ্ঠ শিল্পকর্ম 
বলা হয়ে থাকে লী তার শ্রেষ্ঠ অভিনয় কৃতিত্ব দেখিয়েছেন পাকিস্তানের প্রতিষ্ঠাতা মোহাম্মদ আলী জিন্নাহর জীবন ভিত্তিক চলচ্চিত্র বায়োপিক জিন্নাহ (চলচ্চিত্র)তে (১৯৯৮) এবং ব্রিটিশ ভয়ংকর (হরর) ফিল্ম দ্যা উইকার ম্যান (১৯৭৩) তার অভিনীত শ্রেষ্ঠ চলচ্চিত্র।

সঙ্গীতে অবদান 
যদিও ভরাট গলায় গুরুগম্ভীর কন্ঠস্বরের জন্য তাকে সবসময় একজন অভিনেতা হিসাবেই চিহ্নিত করা হয় তথাপি লীর ছিল গানগাওয়ার দক্ষতাও। ১৯৮৬ থেকে ১৯৯৮ এর মধ্যবর্তী কালে তার অনেকগুলি অপেরা বা যাত্রাপালা ও গারে রেকর্ড প্রকাশ পায়। ২০০৫ সাল হতে বহু মেটাল ব্যান্ড দলের সঙ্গে কাজ করার পর ২০১০ সালে দ্যা সোর্ড এন্ড দ্যা ক্রসের দ্বারা প্রকাশ পায় তার সিম্ফোনিক ম্যাটাল এ্যালবাম র্কালিম্যাগনী। তার হ্যাভি ম্যাটাল এ্যালবাম দ্যা ওম্যান্স অব ড্যাথ প্রকাশিত হয় ২০১৩ সালের ২৭ মে।

সঙ্গীতে স্বীকৃতি 
২০১২ সালে ম্যাটাল হ্যামার গোল্ডেন গড সিরোমনিতে তিনি দ্যা স্প্রীট অব মেটাল এ্যাওয়ার্ডে ভূসিত হন।

মৃত্যু 
রেসপারেটরী সমস্যায় আক্রান্ত হয়ে লী ৭ জুন ২০১৫ তারিখ সকাল বেলা চ্যালসা হসপিটালে ৯৩ বছর বয়সে হৃদ যন্ত্রের ক্রিয়া বন্ধ হয়ে মৃত্যু বরণ করেন।

তথ্যসূত্র 

১৯২২-এ জন্ম
২০১৫-এ মৃত্যু
ইংরেজ চলচ্চিত্র অভিনেতা
ইংরেজ অভিনেতা
ইংরেজ রক সঙ্গীতশিল্পী
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
ব্রিটিশ নাইটহুড প্রাপ্ত অভিনেতা
বাফটা ফেলো
মার্কিন যুক্তরাষ্ট্রে ব্রিটিশ প্রবাসী
ব্রিটিশ হোম গার্ডের সৈনিক
কমান্ডার অব দি অর্ডার অব দ্য ব্রিটিশ এম্পায়ার
রক্ষণশীল দল (যুক্তরাজ্য) এর ব্যক্তি
ইংরেজ গায়ক
ইংরেজ মঞ্চ অভিনেতা
ইংরেজ টেলিভিশন অভিনেতা
ইংরেজ কণ্ঠাভিনেতা
ইতালীয় বংশোদ্ভূত ইংরেজ ব্যক্তি
নাইটস ব্যাচেলর
লন্ডনের অভিনেতা
রাজকীয় বিমান বাহিনী কর্মকর্তা
দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
সামার ফিল্ডস স্কুলে শিক্ষিত ব্যক্তি
ওয়েলিংটন কলেজ, বার্কশায়ারে শিক্ষিত ব্যক্তি
সিটি অব ওয়েস্টমিনস্টারের সামরিক ব্যক্তি
ভিআরএ ক্রিকেট গ্রাউন্ড

ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়।

ইতিহাস 
১৯৭৮ সালে সফরকারী নিউজিল্যান্ডের সাথে নেদারল্যান্ডসের খেলার মাধ্যমে এ মাঠটি প্রথমবারের মতো আন্তর্জাতিক ক্রিকেট খেলায় ব্যবহৃত হয়েছিল। এছাড়াও, এখানে অনেকগুলো একদিনের আন্তর্জাতিক অনুষ্ঠিত হয়েছে। তন্মধ্যে ১৯৯৯ সালের ক্রিকেট বিশ্বকাপ অন্যতম। ২০০৪ সালের ভিডিওকন কাপে ভারত, পাকিস্তান ও অস্ট্রেলিয়াকে নিয়ে ত্রি-দেশীয় প্রতিযোগিতা অনুষ্ঠিত হয়েছে।

১৯৯০ সালের আইসিসি ট্রফি প্রতিযোগিতা আয়োজনের জন্য এ মাঠে খেলা অনুষ্ঠিত হয়। এরফলে ইংল্যান্ডের বাইরে প্রথমবারের মতো আইসিসি ট্রফি প্রতিযোগিতা সম্পন্ন হয়।

রেকর্ডসমূহ 
ওলন্দাজ ক্রিকেটের ইতিহাসে এ মাঠটি কিছু গুরুত্বপূর্ণ বিষয়ের স্বাক্ষী হয়ে আছে। তন্মধ্যে ১৯৮৯ সালে অ্যালেক স্টুয়ার্ট ও নাসের হুসাইনের অংশগ্রহণে ইংল্যান্ড একাদশের বিপক্ষে ৩ রানের স্মরণীয় জয় পায় নেদারল্যান্ডস দল। ৪ জুলাই, ২০০৬ তারিখে অনুষ্ঠিত খেলায় নেদারল্যান্ডস দল প্রথমবারের মতো একদিনের আন্তর্জাতিকে শ্রীলঙ্কার মুখোমুখি হয়। সফরকারী শ্রীলঙ্কা দল নির্ধারিত ৫০ ওভারে ৪৪৩/৯ রান তোলে যা একদিনের আন্তর্জাতিকের ইতিহাসে সর্বোচ্চ দলীয় সংগ্রহ হিসেবে অদ্যাবধি পরিচিতি পাচ্ছে।

তথ্যসূত্র

আরও দেখুন 
 নেদারল্যান্ডস জাতীয় ক্রিকেট দল
 ২০১৫ নেপাল ক্রিকেট দলের নেদারল্যান্ডস সফর
 একদিনের আন্তর্জাতিক ক্রিকেটের রেকর্ড তালিকা

বহিঃসংযোগ 
 Ground profile from Cricinfo
  from VRA Amsterdam website

নেদারল্যান্ডসের ক্রিকেট মাঠ
অ্যামস্টেলভিন
১৯৯৯ ক্রিকেট বিশ্বকাপ
গোপালগঞ্জ, দক্ষিণ চব্বিশ পরগনা

গোপালগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত সুন্দরবন অঞ্চলের মাতলা, পিয়ালি ও নৈপুকুর নদী দ্বারা পরিবেষ্টিত একটি দ্বীপ ও প্রত্নস্থল। গরাণকাটি, কৈখালি, সানকিজাহান, মধুসূদনপুর ও গোপালগঞ্জ এই পাঁচটি গ্রাম নিয়ে গোপালগঞ্জ প্রত্নস্থলটি অবস্থিত।

প্রত্নসামগ্রী 
গোপালগঞ্জ গ্রামের একটি পুকুর থেকে কালোপাথরের মহিষাসুরমর্দিনী মূর্তি, গরাণকাটি গ্রাম থেকে কালোপাথরের বিষ্ণূমূর্তির ভগ্নাংশ ও কৈখালি গ্রাম থেকে একটি স্বর্ণমুদ্রা আবিষ্কৃত হয়েছে। এছাড়া এই অঞ্চল থেকে বিভিন্ন রকমের মাটির পাত্র, পোড়ামাটির মস্তকের অংশ, শ্বেতপাথরের পুতুল, ধাতুনির্মিত বিষ্ণূমূর্তি ইত্যাদি বিভিন্ন প্রত্নসামগ্রী আবিষ্কৃত হয়েছে।

তথ্যসূত্র 

দক্ষিণ চব্বিশ পরগনা জেলার প্রত্নস্থল
গোবর্ধনপুর

গোবর্ধনপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।

প্রত্নসামগ্রী 
গোবর্ধনপুর গ্রামের দক্ষিণের উপকূলবর্তী অঞ্চলে বিভিন্ন আকারের পোড়ামাটির হাড়ি, পানপাত্র, তৈলপাত্র, মাপকপাত্র, থালা, প্রদীপ ইত্যাদি পাত্র ছাড়াও বানর, ষাঁড়, ঘোড়া, শিশু কোলে মা ইত্যাদি পোড়ামাটির মূর্তি আবিষ্কৃত হয়েছে। এছাড়া আনুমানিক খ্রিস্টপূর্ব প্রথম শতাব্দীতে নির্মিত একটি আয়তাকার টালি পাওয়া গেছে, যেখানে শঙ্খ, বক্র, গদা, লাঙ্গল ও একজোড়া পদচিহ্ন খোদিত রয়েছে। এই অঞ্চল থেকে আবিষ্কৃত অধিকাংশ প্রত্নসামগ্রী স্থানীয় বিমল সাহুর বাড়িতে সংরক্ষিত রয়েছে।

তথ্যসূত্র 

দক্ষিণ চব্বিশ পরগনা জেলার প্রত্নস্থল
দক্ষিণ চব্বিশ পরগনা জেলার গ্রাম
গোবিন্দপুর, সোনারপুর, দক্ষিণ চব্বিশ পরগনা

গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল। ১৭৩০ খ্রিষ্টাব্দে কবি অযোধ্যারাম দাস রচিত মহীরাবণ পালা নামক পুঁথিতে এই গ্রামের উল্লেখ রয়েছে।

লক্ষ্মণসেনের তাম্রশাসন 
১৯১৯ খ্রিষ্টাব্দে গোবিন্দপুর গ্রামের কালা-কর্পূর পুকুর থেকে সেন সম্রাট লক্ষ্মণসেনের তাম্রশাসন আবিষ্কৃত হয়। ১১৮১ খ্রিষ্টাব্দে উৎকীর্ণ এই তাম্রলিপিটি সংস্কৃত ভাষায় প্রাকৃত লিপিতে ৫৩টি লাইন খোদিত রয়েছে। এই শাসন থেকে জানা যায় যে, লক্ষ্মণসেন রাজ্যাভিষেকের দ্বিতীয় বর্ষে ব্যাসদেব শর্মণ নামক একজন বাৎস্যগোত্রীয় সাম্বেদীয় ব্রাহ্মণকে বর্ধমানভুক্তির অন্তর্গত জাহ্নবী বা ভাগীরথী নদীর তীরে পশ্চিম খাটিকায় বেতড্ডচতুরকে বিডদারশাসন গ্রামটি নিষ্কর সম্পত্তি হিসেবে দান করেন। লক্ষ্মণসেনের সান্ধিবিগ্রহিক নারায়ণ দত্ত এই দানে দূতের কাজ করেন।

পাদটীকা

তথ্যসূত্র 

দক্ষিণ চব্বিশ পরগনা জেলার প্রত্নস্থল
গোবিন্দপুর, বিষ্ণুপুর, দক্ষিণ চব্বিশ পরগনা

গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। অষ্টাদশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।

আটচালা শিবমন্দির 
অষ্টাদশ শতাব্দীর দ্বিতীয়ার্ধে ২০ ফুট  X ১৭ ফুট ৬ ইঞ্চি মাপের ও ৩৫ ফুট উচ্চতার দক্ষিণমুখী আটচালা টেরাকোটা শিবমন্দির নির্মিত হয়, যা বর্তমানে জীর্ণ অবস্থায় রয়েছে। ১৩ ফুট ৫ ইঞ্চি X ৯ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ২৩ X ১৩ X ৫ ঘন সেন্টিমিটার মাপের পাতলা ইট ব্যবহৃত হয়েছে। মন্দিরের সামনের দেওয়াকে ও কার্নিশের নিচে ২৫ X ১৭ X ৪ ঘন সেন্টিমিটার মাপের অলঙ্করণযুক্ত টালি ব্যবহৃত রয়েছে। মন্দিরের গায়ে জ্যামিতিক নকশা, ফুল, গণেশমূর্তি, ময়ূরারূঢ় ধনুর্বাণ হাতে রমণীমূর্তি ইত্যাদি অলঙ্করণ প্রোথিত ছিল, যা বর্তমানে সম্পূর্ণ বিনষ্ট হয়েছে।

তথ্যসূত্র 

দক্ষিণ চব্বিশ পরগনা জেলার প্রত্নস্থল
চাকদহ

চাকদহ ভারতের পশ্চিমবঙ্গ রাজ্যের নদিয়া জেলার একটি শহর ও পৌরসভা এলাকা।

ইতিহাস 

চাকদহ বা চাকদা নদীয়ার একটি প্রাচীন জনপদ। পুরাণে কথিত আছে ভাগীরথী নদী (গঙ্গা) আনয়নকালে প্রচন্ড বর্ষনের কারণে ভগীরথের রথের চাকা এখানে বসে যায়। তিনি সেই চাকা টেনে তোলেন ও প্রকান্ড দহের সৃষ্টি হয়। সেই থেকে নাম হয় 'চক্রদহ' কালক্রমে তা চাকদহ বা চাকদা'তে পরিনত হয়েছে। চাকদহের নিকট পালপাড়ায় (অতীতে প্রদ্যুম্ননগর) একটি টেরাকোটা মন্দির বর্তমান। চাকদহের কাজীপাড়ায় প্রথম বিলাতগামী বাঙালি মির্জা মির্জা শেখ ইতেশামুদ্দীনের (এহতেশামুদ্দিন) বসতবাড়ি ও জন্মস্থানটি জীর্নপ্রায়। এটি কাজীপাড়া মসজিদ নামে খ্যাত।

চাকদহের গঙ্গার পারে এশিয়ার  বৃহত্তম পেপার মিল "সুপ্রিম পেপার মিল" অবস্থিত।

ভৌগোলিক উপাত্ত 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।

জনসংখ্যার উপাত্ত 
ভারতের ২০০১ সালের আদমশুমারি অনুসারে চাকদহ শহরের জনসংখ্যা হল ৮৬,৯৬৫ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে চাকদহ এর সাক্ষরতার হার বেশি।

এই শহরের জনসংখ্যার ৯% হল ৬ বছর বা তার কম বয়সী।

পরিবহন 
চাকদহ শহরটি কলকাতা ও জেলা সদর শহর কৃষ্ণনগরের সাথে রেল পথে সুসংযুক্ত। শেয়ালদহ বিভাগের লোকাল ও প্যাসেঞ্জার ট্রেন চলাচল করে চাকদহ রেলওয়ে স্টেশন দিয়ে। এছাড়া ৩৪ নং জাতীয় সড়ক চাকদহকে কলকাতা ও উত্তরবঙ্গের সঙ্গে যুক্ত করেছে। চাকদহ বনগা রোড দ্বারাও এই শহরের সাথে উত্তর ২৪ পরগনা জেলার সাথে যোগাযোগ আছে।পাশেই গঙ্গা রয়েছে,তাই জল পথেও বিভিন্ন জায়গার সাথে যোগাযোগ আছে।

তথ্যসূত্র

বহিঃসংযোগ

নদিয়া জেলার শহর ও নগর
চড়ীশ্বর

চড়ীশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ভাঙর থানার অন্তর্গত একটি প্রত্নস্থল।

প্রত্নসামগ্রী 
চড়ীশ্বরের পালপাড়ায় সিংহরায় পরিবারের পুকুর সংস্কারের সময় কালোপাথর নির্মিত আকটি প্রাচীন মূর্তির নিম্নাংশ আবিষ্কৃত হয়, যা বর্তমানে স্থানীয় রায় পরিবারের বাড়িতে রক্ষিত। রাজার দিঘির নিকট গতে ৩ ফুট ৬ ইঞ্চি X ১০ ইঞ্চি X ৬.৫ ইঞ্চি মাপের একটি কালো পাথরের দ্বারবাজু আবিষ্কৃত হয়, যা স্থানীয় মাল পরিবারের বাড়িতে রক্ষিত। এছাড়া গ্রামের উত্তর সীমান্তে একটি ঢিপি থেকে ফুলের অলঙ্করণযুক্ত প্রস্তরখণ্ড, কড়ি, মৃৎসামগ্রী, টালি ইত্যাদি আবিষ্কৃত হয়েছে।

তথ্যসূত্র 

দক্ষিণ চব্বিশ পরগনা জেলার প্রত্নস্থল
চাকদহ, দক্ষিণ চব্বিশ পরগনা

চাকদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।

আটচালা শিবমন্দির 
ঊনবিংশ শতাব্দীর দ্বিতীয়ার্ধে জনৈক ভবানন্দ চক্রবর্তী ১০ ফুট ৬ ইঞ্চি  X ৯ ফুট ৮ ইঞ্চি মাপের ও ২৫ ফুট উচ্চতার পশ্চিমমুখী, অলিন্দবিহীন, প্রতিষ্ঠালিপিবিহীন একটি আটচালা শিবমন্দির নির্মাণ করেন। ৬ ফুট ৮ ইঞ্চি X ৫ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ১৯ X ১১ X ৪ ঘন সেন্টিমিটার মাপের পাতলা ইট ব্যবহৃত হয়েছে।

তথ্যসূত্র 

দক্ষিণ চব্বিশ পরগনা জেলার প্রত্নস্থল
চাঁদনগর

চাঁদনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মণ্ডহারবার থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।

আটচালা শিবমন্দির 
ঊনবিংশ শতাব্দীর দ্বিতীয়ার্ধে জনৈক ত্রৈলোক্যনাথ ঘোষ ১৩ ফুট  X ১২ ফুট ৯ ইঞ্চি মাপের ও ৩৫ ফুট উচ্চতার দক্ষিণমুখী একটি আটচালা শিবমন্দির নির্মাণ করেন। ৭ ফুট ৩ ইঞ্চি X ৭ ফুট ৩ ইঞ্চি মাপের মন্দিরের বর্গাকৃতি গর্ভগৃহের ছাদ গম্বুজাকৃবিশিষ্ট। মন্দিরে কালো পাথরের শিবলিঙ্গ ছাড়াও জগন্নাথ, বলরাম, সুভদ্রা ও গরুড়ের দারু নির্মিত মূর্তি রয়েছে।

তথ্যসূত্র 

দক্ষিণ চব্বিশ পরগনা জেলার প্রত্নস্থল
বজবজ তাপবিদ্যুৎ কেন্দ্র

বজবজ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বজবজের কাছে অছিপুরে অবস্থিত একটি কয়লা-ভিত্তিক তাপবিদ্যুৎ কেন্দ্র। ক্যালকাটা ইলেকট্রিক সাপ্লাই কর্পোরেশন এই তাপবিদ্যুৎ কেন্দ্রটির পরিচালক। এই তাপবিদ্যুৎ কেন্দ্রের বিদ্যুৎ উৎপাদন ক্ষমতা ৭৫০ মেগাওয়াট (৩X২৫০ মেগাওয়াট)। ১৯৯৭ সালে এই তাপবিদ্যুৎ কেন্দ্রটি চালু হয়েছিল।

তথ্যসূত্র

পশ্চিমবঙ্গের কয়লা-ভিত্তিক তাপবিদ্যুৎ কেন্দ্র
দক্ষিণ চব্বিশ পরগনা জেলা
পুবুদু দাসানায়াকে

পুবুদু বাথিয়া দাসানায়াকে (; জন্ম: ১১ জুলাই, ১৯৭০) ক্যান্ডিতে জন্মগ্রহণকারী প্রাক্তন শ্রীলঙ্কান ক্রিকেটার। ১৯৯০-এর দশকের প্রথমার্ধ্বে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছিলেন। দলে তিনি মূলতঃ উইকেট-কিপার হিসেবে দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শী ছিলেন পুবুদু দাসানায়াকে। বর্তমানে তিনি মার্কিন যুক্তরাষ্ট্র জাতীয় ক্রিকেট দলের কোচের দায়িত্বে রয়েছেন। এর পূর্বে নেপাল জাতীয় ক্রিকেট দলের কোচের দায়িত্ব পালন করেছেন তিনি।

খেলোয়াড়ী জীবন 
১৯৯৩ সালে সফরকারী দক্ষিণ আফ্রিকার বিপক্ষে টেস্ট সিরিজে উইকেট-কিপার হিসেবে অংশগ্রহণের মাধ্যমে তার অভিষেক ঘটে। কিন্তু উইকেটের পিছনে তিনি তেমন দক্ষতা প্রদর্শন করতে পারেননি। ব্যাটিংয়েও তিনি মাত্র ৭ রান তোলেন। দক্ষিণ আফ্রিকান ফাস্ট বোলারদের মোকাবেলার লক্ষ্যে ব্যাটিং অর্ডারে পরিবর্তন করে উপরের দিকে আনা হয়। সাহসী চিত্তে বল মোকাবেলা করলেও তিনি মাত্র ৮ রান করতে সক্ষম হন। ১৯৯৩ থেকে ১৯৯৪ সাল পর্যন্ত দলের প্রধান পছন্দের উইকেট-কিপার হিসেবে থাকলেও নির্বাচকমণ্ডলী কর্তৃক তার ব্যাটিংয়ের মান নিয়ে প্রশ্ন তোলা হয়। ফলে ১৯৯৪-৯৫ মৌসুমে নিউজিল্যান্ড সফরে তাকে বাদ দেয়া হয়।

শ্রীলঙ্কার ঘরোয়া প্রথম-শ্রেণীর ক্রিকেটে খেলা চালিয়ে যেতে থাকেন। ১৯৯৮ সালে শ্রীলঙ্কা এ দলের পক্ষে খেলার মাধ্যমে আন্তর্জাতিক ক্রিকেট অঙ্গনে ফিরে আসেন দাসানায়াকে। এরপর তিনি কানাডার পক্ষে আইসিসি ট্রফিতে প্রতিনিধিত্ব করেন। ব্যাটিংয়ে ১৫.২০ গড়ে ৫ ক্যাচ ও ৩ স্ট্যাম্পিংসহ আটটি ডিসমিসালের সাথে নিজেকে জড়িত রাখেন।

কোচ 
জুন, ২০০৭ সাল থেকে সাময়িকভাবে কোচের দায়িত্বে থাকার পর ২৯ আগস্ট, ২০০৭ তারিখে কানাডা ক্রিকেট দলের জন্য তাকে স্থায়ীভাবে কোচ মনোনীত করা হয়। তিনি অ্যান্ডি পিকের স্থলাভিষিক্ত হন। ৪ বছর তিনি এ দায়িত্বে থাকেন। তার দক্ষ পরিচালনায় কানাডা দল ২০১১ সালের ক্রিকেট বিশ্বকাপে খেলার সুযোগ পায় যা কানাডার ক্রিকেটের ইতিহাসে দ্বিতীয়বার অংশগ্রহণ। বিশ্বকাপের পর দাসানায়াকে ক্রিকেট কানাডার সাথে চুক্তি নবায়ণ করেননি।

তথ্যসূ্ত্র

বহিঃসংযোগ 
 
 
 Pubudu Dassanayake on ESPNcricinfo
 Pubudu Dassanayake's Facebook Profile

শ্রীলঙ্কান ক্রিকেটার
১৯৭০-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কান উইকেট-রক্ষক
শ্রীলঙ্কান ক্রিকেট কোচ
কানাডীয় ক্রিকেটার
কানাডীয় উইকেট-রক্ষক
কানাডা জাতীয় ক্রিকেট দলের কোচ
নেপাল জাতীয় ক্রিকেট দলের কোচ
মার্কিন যুক্তরাষ্ট্র জাতীয় ক্রিকেট দলের কোচ
কন্দুরাতার ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
কোল্টস ক্রিকেট ক্লাবের ক্রিকেটার
সিংহলিজ স্পোর্টস ক্লাবের ক্রিকেটার
কানাডায় শ্রীলঙ্কান অভিবাসী
নেপালে দেশত্যাগী শ্রীলঙ্কান
ক্যান্ডি থেকে আগত ক্রিকেটার‎
উইকেট-রক্ষক
আশরাফ আলি খান (নবাব)

সৈয়দ আশরাফ আল খান বাহাদুর (১৭৫৯-এর পূর্বে - ২৪শে মার্চ ১৭৭০) ছিলেন বাংলা-বিহার-উড়িষ্যার নবাব নাজিম। তিনি ছিলেন মীর জাফর বাহাদুরের চতুর্থ সন্তান।

আশরাফ আলী খানকে তার চাচী নাফিশাত উন-নিসা বেগম সাবিহা দত্তক নিয়েছিলেন। ১৭৭০ সালের ১১ই মার্চ তার বড় ভাই নাজাবত আলী খানের মৃত্যুর পর তিনি নিজেকে বাংলা বিহার ও ওড়িশার নবাব নাজিম হিসেবে প্রচারণা চালান। তিনি ১৭৭০ সালের ২১শে মার্চ মুর্শিদাবাদের খাহার ব্যালিশে দুর্গে অফিসিয়ালি নবাব হিসেবে আসন গ্রহণ করেন। কিন্তু সিংহাসনে আরোহণের কিছুদিন পরই ১৭৭০ সালে'র ২৪শে মার্চ তিনি গুটিবসন্তে আক্রান্ত হয়ে মৃত্যুবরণ করেন।

আরও দেখুন 
 বাংলা ও মুর্শিদাবাদের নবাবগণ

বহিঃসংযোগ 
 Murshid 9

১৭৭০-এ মৃত্যু
১৭৫৯-এ জন্ম
বাংলার ইতিহাস
বাংলার নবাব
বাংলার শাসক
বাল-গণপতি

বাল-গণপতি (, , অর্থাৎ "শিশু গণেশ") হলেন হিন্দু প্রজ্ঞা ও সৌভাগ্য দেবতা গণেশের (গণপতি) একটি বিশেষ রূপ। বাল-গণপতি হলেন গণেশের শৈশবাবস্থার রূপ।

অল্প কয়েকটি প্রতিকৃতিতে দেখা যায়, শিশু গণেশকে তার পিতা শিব ও মাতা পার্বতী আদর করছেন। কোনো কোনো বর্ণনায় বাল-গণপতিকে পার্বতীর কোলে বা কাঁধে ধৃত অবস্থাতেও দেখা যায়।

বাল-গণপতির একক মূর্তিতে তাকে উপবিষ্ট অবস্থায় বা হামাগুড়ি দিতে দেখা যায়। দক্ষিণ ভারত থেকে প্রাপ্ত একটি ব্রোঞ্জ মূর্তিতে তাকে এমনই উবু হয়ে হামাগুড়ি দিতে দেখা যায়। তিনি চতুর্ভূজ। দু’টি হাতে তিনি দু’টি মিষ্টান্ন ধরে রয়েছেন এবং শুঁড়ে করে তাঁর প্রিয় মিষ্টান্ন মোদক নিয়ে খেতে উদ্যত হয়েছেন।

শ্রীতত্ত্বনিধি গ্রন্থে উল্লিখিত গণেশের ৩২টি রূপের প্রথমটি হলেন বাল-গণপতি। গণেশের অন্যান্য রূপের মতো তিনিও গজানন। শুধু এই রূপে তাঁর শৈশবাবস্থা কল্পিত হয়েছে। কোনো কোনো গ্রন্থে তাঁকে শিশু রূপে বর্ণনা না করে শুধুমাত্র তাঁর শিশুসুলভ মুখভঙ্গিমাটি বর্ণনা করা হয়েছে। তাঁর গলায় সদ্য প্রস্ফুটিত পুষ্পের একটি মালা দোদুল্যমান। তাঁর চার হাতে রয়েছে আম, আম্রশাখা, ইক্ষুদণ্ড ও একটি মিষ্টান্ন। অন্য একটি বর্ণনা অনুসারে, তাঁর চার হাতে থাকে আম, কলা, কাঁঠাল ও ইক্ষুদণ্ড। এই বস্তুগুলি পৃথিবীর "অতিপ্রাচুর্য ও উর্বরতা"র প্রতীক। কোনো কোনো বর্ণনায় আবার কাঁঠালের পরিবর্তে পুষ্পস্তবকের উল্লেখ পাওয়া যায়। তাঁর শুঁড়ে থাকে একটি মোদক  অথবা কয়েতবেল। তাঁর গাত্রবর্ণ "বালসূর্য" বা নবোদিত সূর্যের মতো লাল। অন্য বর্ণনা অনুসারে, তার গায়ের রং স্বর্ণাভ।

গণেশের এই শিশুমূর্তিটি ভবিষ্যৎ সমৃদ্ধির সুযোগের প্রতীক। শাস্ত্রে বলা হয়েছে, সদাচার শিক্ষার জন্য শিশুদের উচিত গণেশের এই রূপটি পূজা করা। আরও বলা হয়েছে যে, বাল-গণপতি তার ভক্তদের এক শিশুর আনন্দ ও সুস্বাস্থ্য প্রদান করেন। দক্ষিণ ভারতে দ্বিভূজ বালকরূপী গণেশের কয়েকটি মন্দির আছে। এই মন্দিরগুলিতে তাকে পিল্লাইয়ার ("ছোটো শিশু") নামে পূজা করা হয়।

পাদটীকা

তথ্যসূত্র
 
 
 

গণেশ
স্কুইঞ্চ

স্কুইঞ্চ হচ্ছে একটি স্থাপত্যশৈলী যা একটি বর্গাকার কক্ষের উপরের দিকের কোণগুলো পূর্ণ করে যাতে তা একটি অষ্টকাকৃতি অথবা গোলাকার গম্বুজধারণের জন্য ভিত্তি তৈরি করতে পারে। এই সমস্যার আরেকটি সমাধান হচ্ছে Pendentive।

নির্মাণকৌশল 
Corbel (অর্থাৎ কোন কিছু ধারণের জন্য যে সহায়ক অংশ গঠিত হয়) এর কোণায় পাথরের সাহায্যে, কোণকে বিপরীতক্রমে স্থাপিত একটি যন্ত্রের সাহায্যে পূর্ণ করে, অথবা কোণার সাথে বিপরীতক্রমে corbelled arches তৈরির মাধ্যমে স্কুইঞ্চ নির্মাণ করা হয়।

মধ্যপ্রাচ্যে এর ইতিহাস 

ইসলামী জাগরণের মধ্য প্রাচ্যে ইসলামিক এবং রোমানীয় উভয় স্থাপত্যরীতিতেই স্কুইঞ্চের ব্যবহার দেখা যেত। ইসলামিক স্থাপত্যরীতি বিশেষ করে ইরানে এটি একটি অনন্য বৈশিষ্ট্য ছিল এবং প্রায়শই corbelled stalactite-মত গঠন দ্বারা ঢাকা থাকত যা Muqarnas নামে পরিচিত ছিল।

পশ্চিম ইউরোপে এর ইতিহাস
পশ্চিম ইউরোপে রোমান স্থাপত্যরীতির মাধ্যমে এর বিস্তার ঘটে। এর একটি উদাহরণ হচ্ছে সিসিলিতে দ্বাদশ শতকে নর্মানদের San Cataldo, Palermo এর চার্চ। এর তিনটি গম্বুজ আছে যার প্রত্যেকটি জোড়া স্কুইঞ্চ দিয়ে যুক্ত।

শব্দের উৎপত্তি 
স্কুইঞ্চ শব্দটি এসেছে পার্সিয়ান শব্দ "سه+کنج) "سکنج) ('সেকঞ্জ) থেকে।

 জনপ্রিয় সংস্কৃতিতে 
Walter Jon Williams এর বৈজ্ঞানিক উপন্যাস Implied Spaces''-এ স্কুইঞ্চকে দেখানো হয়েছে এমন কাঠামোর উদাহরণ হিসেবে যাদের নির্মাণ করা হয় অন্যান্য কাঠামো নির্মাণে প্রয়োজনীয়তা ও প্রয়োগের জন্য; একটি কৃত্রিম বিশ্বের বা মহাবিশ্বের এলাকাগুলো অন্য কোন এলাকার সহ-উৎপাদ হিসেবে প্রয়োগ (এবং এভাবেই তৈরি হয়) হয়।

আরও দেখুন 
 Pendentive

তথ্যসূত্র

বহিঃসংযোগ 

গম্বুজ
খিলান ও গুপ্তকক্ষ
স্থাপত্য উপাদান
ইসলামি স্থাপত্য উপাদান
ফসিউদ্দিন মাহতাব

ফসিহ উদ্দিন মাহতাব ছিলেন বাংলাদেশের একজন বিশিষ্ট শিক্ষাবিদ। তিনি জিয়াউর রহমানের শাসনামলে উপদেষ্টা পরিষদের সদস্য এবং স্বল্প সময়ের জন্য বাংলাদেশের অর্থমন্ত্রী হিসাবে দায়িত্ব পালন করেন।

প্রাথমিক জীবন  
তিনি চাঁপাইনবাবগঞ্জ জেলার রাজারামপুর গ্রামে জন্ম গ্রহণ করেন। তার পিতার নাম মাহাতাব উদ্দিন সরকার।

শিক্ষা জীবন

কর্ম জীবন

রচনাবলী

পুরস্কার ও সম্মননা

আরও দেখুন 
 বাংলাদেশের অর্থ মন্ত্রণালয়
 বাংলাদেশের অর্থমন্ত্রী
 বাংলাদেশের অর্থমন্ত্রীদের তালিকা

তথ্যসূত্র

বহি:সংযোগ 

বাংলাদেশের অর্থমন্ত্রী
আবদুস সাত্তারের মন্ত্রিসভার সদস্য
চাঁপাইনবাবগঞ্জ জেলার রাজনীতিবিদ
বাংলাদেশের সাবেক মন্ত্রী
বাংলাদেশের কৃষিমন্ত্রী